NÁRODNÁ RADA SLOVENSKEJ REPUBLIKY

IV. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 1464/2009

**1186a**

# S p o l o č n á s p r á v a

**Výboru Národnej rady Slovenskej republiky pre financie, rozpočet a menu, Ústavnoprávneho výboru Národnej rady Slovenskej republiky, Výboru Národnej rady Slovenskej republiky pre hospodársku politiku a Výboru Národnej rady Slovenskej republiky pre pôdohospodárstvo, životné prostredie a ochranu prírody o výsledku prerokovania vládneho návrhu zákona, ktorým sa mení a dopĺňa zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov (tlač 1186)** **v druhom čítaní (podľa § 78 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie, rozpočet a menu, ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

**I.**

Národná rada Slovenskej republiky uznesením č. 1588 z 8. septembra 2009 pridelilavládny návrh zákona, ktorým sa mení a dopĺňa zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov (tlač 1186)týmto výborom Národnej rady Slovenskej republiky :

* Výboru Národnej rady Slovenskej republiky pre financie, rozpočet a menu
* Ústavnoprávnemu výboru Národnej rady Slovenskej republiky
* Výboru Národnej rady Slovenskej republiky pre hospodársku politiku
* Výboru Národnej rady Slovenskej republiky pre pôdohospodárstvo, životné prostredie a ochranu prírody

Uvedené výbory prerokovali predmetný vládny návrh zákona v stanovenom termíne.

**II.**

Gestorský výbor nedostal do začatia rokovania o vládnom návrhu zákona, ktorým sa mení a dopĺňa zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov (tlač 1186) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému vládnemu návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť**

**s pozmeňujúcimi a doplňujúcimi návrhmi**

* Výbor Národnej rady Slovenskej republiky pre financie, rozpočet a menu ( uzn. č. 600 zo dňa 15. októbra 2009)

- Ústavnoprávny výbor Národnej rady Slovenskej republiky ( uzn. č. 737 zo dňa 14.

októbra 2009 )

* Výbor Národnej rady Slovenskej republiky pre hospodársku politiku(uzn. č. 577 zo dňa 6. októbra 2009)
* Výbor Národnej rady Slovenskej republiky pre pôdohospodárstvo, životné prostredie a ochranu prírody (uzn. č. 465 zo dňa 13. októbra 2009)

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplynuli tieto pozmeňujúce a doplňujúce návrhy :

1. K názvu návrhu zákona

Doterajší názov zákona sa nahrádza názvom v tomto znení:

„Zákon, ktorým sa mení a dopĺňa zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení

zákona č. 211/2003 Z. z. v znení neskorších predpisov a ktorým sa mení a dopĺňa zákon

č. 467/2002 Z. z. o výrobe a uvádzaní liehu na trh v znení neskorších predpisov.“.

Vzhľadom na to, že sa vkladá nový Čl. II, ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v  znení neskorších predpisov, je potrebné upraviť názov zákona.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I**

V 2. bode poznámke pod čiarou k odkazu 1b sa za slová „(Mimoriadne vydanie Ú. v. EÚ kap. 2/zv. 4“ vkladá bodkočiarka a slová „Ú. v. ES L 302, 19.10.1992“.

Ide o legislatívno-technickú úpravuuvádzania miesta uverejnenia právne záväzného aktu ES a EÚ.

**Výbor NR SR pre financie, rozpočet a menu**

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

**Gestorský výbor odporúča schváliť.**

.

1. **K čl. I**

V 8. bode  poznámke pod čiarou k odkazu 5c sa slová „(Ú. v. ES L 039, 13.02. 2008)“ nahrádzajú slovami „(Ú. v. EÚ L 39, 13.02. 2008)“ a slová „(Ú. v. ES L 354, 31.12. 2008)“ sa nahrádzajú slovami „(Ú. v. EÚ L 354, 31.12. 2008)“.

Ide o legislatívno-technickú úpravuuvádzania miesta uverejnenia právne záväzného aktu ES a EÚ.

**Výbor NR SR pre financie, rozpočet a menu**

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

**Gestorský výbor odporúča schváliť.**

1. K čl. I

Doterajšie body 11,17,52,53 a § 51h ods. 3 v 54. bode sa vypúšťajú.

Doterajšie body sa primerane prečíslujú.

V nadväznosti na podnety podnikateľských subjektov, ktoré upozorňujú na značné finančné náklady súvisiace so zavedením technického opatrenia na zamedzenie opätovného naplnenia spotrebiteľského balenia liehu sa navrhuje vypustiť z návrhu zákona tie ustanovenia, ktoré riešia predmetnú problematiku.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I**

11. bod sa vypúšťa.

Nasledujúce novelizačné body sa prečíslujú.

Navrhovanou úpravou § 10 ods. 7 nadobúda predmetná novela povahu technického predpisu. Neoznámený technický predpis je podľa Rozhodnutia Európskeho súdneho dvora C-194/94 v prípade „CIA Security“ právne nevymožiteľný.

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

**Gestorský výbor odporúča neschváliť.**

1. **K čl. I**

Za 11. bod sa vkladá nový 12. bod, ktorý znie:

„12. Poznámky pod čiarou k odkazom 17 a 18 znejú:

„17) Zákon č. 461/2003 Z. z. o sociálnom poistení v znení neskorších predpisov.

Zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov.

18) Zákon č. 431/2002 Z. z. o účtovníctve v znení neskorších predpisov.“.“.

V tejto súvislosti sa vykoná prečíslovanie novelizačných bodov a úprava v 38. bode návrhu zákona poznámkach pod čiarou takto: „Poznámky pod čiarou k odkazom 40a až 40d znejú:“ a vypúšťa sa citácia poznámok pod čiarou k odkazom 17 a 18.

Navrhuje sa poznámky pod čiarou k odkazu 17 a 18 z 38. bodu návrhu zákona zaradiť do nového 12. bodu, pretože ich prvé použitie je spojené s § 10 zákona o spotrebnej dani z liehu.

**Výbor NR SR pre financie, rozpočet a menu**

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

**Gestorský výbor odporúča schváliť.**

1. **K čl. I**

17. bod sa vypúšťa.

Nasledujúce novelizačné body sa prečíslujú.

Odôvodnenie: V nadväznosti na vypustenie 11. bodu návrhu zákona nie je dôvodná ani úprava splnomocňovacieho ustanovenia na vydanie všeobecne záväzného právneho predpisu v 17. bode návrhu zákona.

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

**Gestorský výbor odporúča neschváliť.**

1. K čl. I

Za doterajší bod 28 sa vkladá nový bod 29, ktorý znie:

„29. § 20 sa dopĺňa odsekmi 7 až 13, ktoré znejú:

„(7) Právnická osoba alebo fyzická osoba, ktorá nemá vydané povolenie na výrobu liehu a spracovanie liehu v liehovarníckom závode a jeho uvádzanie na trh podľa osobitného predpisu,27) alebo právnická osoba alebo fyzická osoba, ktorej vydané povolenie na výrobu liehu a spracovanie liehu v liehovarníckom závode a jeho uvádzanie na trh podľa osobitného predpisu27) zaniklo alebo bolo odňaté a má v držbe výrobné zariadenie alebo jeho časť, je povinná do 15 dní odo dňa vzniku tejto skutočnosti písomne oznámiť colnému úradu

a) svoje identifikačné údaje,

b) adresu umiestnenia tohto výrobného zariadenia alebo jeho časti,

c) technické údaje,  nákres a fotodokumentáciu tohto výrobného zariadenia alebo jeho časti.

(8) Colný úrad preverí skutočnosti a údaje uvedené v oznámení podľa odseku 7 a porovná skutočný stav výrobného zariadenia alebo jeho časti s údajmi podľa odseku 7 písm. c). Ak sú skutočnosti a údaje uvedené v oznámení pravdivé, colný úrad vydá právnickej osobe alebo fyzickej osobe uvedenej v odseku 7 potvrdenie o zaevidovaní držby výrobného zariadenia alebo jeho časti (ďalej len „potvrdenie o zaevidovaní“). Držba výrobného zariadenia alebo jeho časti právnickou osobou alebo fyzickou osobou, ktorej bolo vydané potvrdenie o zaevidovaní podľa druhej vety, sa nepovažuje za neoprávnenú, ak sú zachované všetky skutočnosti, na základe ktorých colný úrad potvrdenie o zaevidovaní vydal. Výrobné zariadenie alebo jeho časť môže colný úrad zabezpečiť uzáverou colného úradu.

(9) Ak právnická osoba alebo fyzická osoba, ktorej colný úrad vydal potvrdenie o zaevidovaní, poskytne výrobné zariadenie alebo jeho časť inej právnickej osobe alebo fyzickej osobe, je povinná do 15 dní odo dňa jeho poskytnutia písomne oznámiť colnému úradu

a) svoje identifikačné údaje,

b) identifikačné údaje právnickej osoby alebo fyzickej osoby, ktorej výrobné zariadenie alebo jeho časť poskytla,

c) technické údaje, nákres a fotodokumentáciu poskytnutého výrobného zariadenia alebo jeho časti.

(10) Ak právnická osoba alebo fyzická osoba, ktorej colný úrad vydal potvrdenie o zaevidovaní, už nemá v držbe výrobné zariadenie alebo jeho časť, pričom toto zariadenie neposkytla inej právnickej osobe alebo fyzickej osobe podľa odseku 9, je povinná do 15 dní odo dňa vzniku tejto skutočnosti oznámiť colnému úradu dôvody tejto zmeny.

(11) Colný úrad preverí skutočnosti a údaje uvedené v oznámení podľa odseku 9 alebo odseku 10. Ak sú tieto skutočnosti a údaje pravdivé, colný úrad vydá právnickej osobe alebo fyzickej osobe podľa odseku 9 alebo odseku 10 potvrdenie o vyradení z evidencie držby výrobného zariadenia alebo jeho časti.

(12) Akúkoľvek inú zmenu skutočností a údajov, na základe ktorých colný úrad vydal potvrdenie o zaevidovaní, je právnická osoba alebo fyzická osoba povinná oznámiť colnému úradu do 15 dní odo dňa ich vzniku. Colný úrad preverí skutočnosti a údaje uvedené v oznámení a s prihliadnutím na rozsah a závažnosť zmien doplní pôvodné potvrdenie o zaevidovaní alebo vydá nové potvrdenie o zaevidovaní.

(13) Colné riaditeľstvo vedie evidenciu držby výrobného zariadenia alebo jeho časti v členení podľa

a) identifikačných údajov právnickej osoby alebo fyzickej osoby, ktorej colný úrad vydal potvrdenie o zaevidovaní,

b) adresy umiestnenia výrobného zariadenia alebo jeho časti,

c) technických údajov, fotodokumentácie a nákresu výrobného zariadenia alebo jeho časti.“.“.

Doterajšie body sa primerane prečíslujú.

Bod 29 nadobúda účinnosť 1. marca 2010, preto v tejto súvislosti je potrebné upraviť ustanovenie o účinnosti.

.

Z dôvodu eliminácie možnosti nelegálnej výroby liehu na zariadeniach na výrobu liehu u držiteľov, ktorí majú výrobné zariadenia v držbe bez vydaného povolenia na výrobu liehu a spracovanie liehu v liehovarníckom závode, sa navrhuje zaviesť evidencia výrobných zariadení a umožniť tak správcovi dane získať potrebné informácie pre výkon daňového dozoru.

**Výbor NR SR pre financie, rozpočet a menu**

**Gestorský výbor odporúča schváliť.**

1. **K čl. I**

V 32. bode § 26 ods. 11 sa slová „úrad povolí na písomnú žiadosť“ nahrádzajú slovami „úrad povolí na základe písomnej žiadosti“.

Navrhuje sa zjednotiť ustanovenia návrhu zákona.

**Výbor NR SR pre financie, rozpočet a menu**

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

**Gestorský výbor odporúča schváliť.**

1. **K čl. I**

V 32. bode  poznámke pod čiarou k odkazu 34a sa za slová „(Mimoriadne vydanie Ú. v. EÚ, kap. 9/zv. 1“ vkladá bodkočiarka a slová „Ú. v. EÚ L 162, 1.7.2003“.

Ide o legislatívno-technickú úpravu uvádzania miesta uverejnenia právne záväzného aktu ES a EÚ.

**Výbor NR SR pre financie, rozpočet a menu**

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

**Gestorský výbor odporúča schváliť.**

1. K čl. I

V 38. bode v § 28 odsek 1 znie:

„(1) Registrovaným odosielateľom na daňovom území je právnická osoba alebo fyzická osoba, ktorá má povolenie odosielať lieh v pozastavení dane po jeho prepustení do voľného obehu.2aa) Registrovaným odosielateľom je aj právnická osoba alebo fyzická osoba na území iného členského štátu oprávnená podľa právnych predpisov príslušného členského štátu odosielať lieh po jeho prepustení do voľného obehu2aa) v pozastavení dane. Právnická osoba alebo fyzická osoba, ktorá chce byť registrovaným odosielateľom na daňovom území, musí písomne požiadať colný úrad o registráciu a vydanie povolenia odosielať lieh v pozastavení dane.”.

Legislatívno-technická úprava ustanovenia vzhľadom na zosúladenie definície registrovaného odosielateľa používanej zavedenej v základných pojmoch a používanej v ostatných ustanoveniach návrhu zákona.

**Ústavnoprávny výbor NR SR**

**Gestorský výbor odporúča schváliť.**

1. **K čl. I**

V 38. bode § 28 ods. 1 sa vypúšťajú slová „(ďalej len „žiadateľ“)“.

Navrhuje sa vypustiť legislatívnu skratku, pretože pojem „žiadateľ“ sa už v súčasnom zákone nachádza vo viacerých ustanoveniach napr. v § 9, ako prevádzkovateľ daňového skladu, ktorý chce denaturovať lieh, v § 10 ako právnická osoba alebo fyzická osoba, ktorá chce získať povolenie na tlač kontrolných známok, a v tomto kontexte sa táto legislatívna skratka v návrhu zákona už nenachádza.

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

**Gestorský výbor odporúča neschváliť.**

1. K čl. I

V 38. bode v § 30 ods. 2 písm. a) sa za slovo „havárie“ vkladá čiarka a slová „nepredvídateľných okolností“.

Navrhovaným ustanovením sa preberá čl. 7 ods. 4 Smernice Rady 2008/118/ES o všeobecnom systéme spotrebných daní a o zrušení smernice 92/12/EHS.

**Ústavnoprávny výbor NR SR**

**Gestorský výbor odporúča schváliť.**

1. K čl. I

V 38. bode v § 31 ods. 3 prvá veta znie:

„Lieh, ktorý po prepustení do voľného obehu2aa) uviedol dovozca, ktorým je prevádzkovateľ daňového skladu alebo registrovaný odosielateľ (ďalej len „dovozca“) do pozastavenia dane, musí byť bezodkladne umiestnený v daňovom sklade na daňovom území alebo odoslaný dovozcom prevádzkovateľovi daňového skladu alebo oprávnenému príjemcovi na území iného členského štátu.“.

Legislatívno-technická úprava ustanovení spočívajúca v zosúladení pojmov používaných v návrhu zákona.

**Ústavnoprávny výbor NR SR**

**Gestorský výbor odporúča schváliť.**

1. K čl. I

V 38. bode v § 31 ods. 3 v druhej vete sa slová „Prevádzkovateľ daňového skladu alebo registrovaný odosielateľ“ nahrádzajú slovom „Dovozca“.

Legislatívno-technická úprava ustanovení spočívajúca v zosúladení pojmov používaných v návrhu zákona.

**Ústavnoprávny výbor NR SR**

**Gestorský výbor odporúča schváliť.**

1. K čl. I

V 38. bode v § 32 ods. 1 sa slová „prevádzkovateľ daňového skladu alebo registrovaný odosielateľ (ďalej len „odosielateľ (vývozca)“)“ nahrádzajú slovami „vývozca, ktorým je prevádzkovateľ daňového skladu alebo registrovaný odosielateľ (ďalej len „vývozca“)“.

Legislatívno-technická úprava ustanovení spočívajúca v zosúladení pojmov používaných v návrhu zákona.

**Ústavnoprávny výbor NR SR**

**Gestorský výbor odporúča schváliť.**

1. K čl. I

V 38. bode v § 32 ods. 2 až 6 a ods. 8, v 39. bode v § 32a a v 54. bode v § 51i ods. 9 sa slová „odosielateľ (vývozca)“ vo všetkých tvaroch nahrádzajú slovom „vývozca“ v príslušnom tvare.

Legislatívno-technická úprava ustanovení spočívajúca v zosúladení pojmov používaných v návrhu zákona.

**Ústavnoprávny výbor NR SR**

**Gestorský výbor odporúča schváliť.**

1. K čl. I

Doterajší bod 48 znie:

„48. Za § 44 sa vkladá § 44a, ktorý vrátane nadpisu znie:

„§ 44a

Predaj spotrebiteľského balenia v daňovom voľnom obehu

1. Právnická osoba alebo fyzická osoba, ktorá chce v rámci podnikateľskej činnosti na daňovom území predávať v daňovom voľnom obehu lieh uvedený v § 4 ods. 2 písm. a) v spotrebiteľskom balení alebo predávať v daňovom voľnom obehu lieh uvedený v § 4 ods. 2 písm. a) zo spotrebiteľského balenia, musí mať povolenie na predaj spotrebiteľského balenia v daňovom voľnom obehu (ďalej len "povolenie na predaj"), ak tento zákon neustanovuje inak. Za predaj spotrebiteľského balenia v rámci podnikateľskej činnosti v daňovom voľnom obehu sa považuje aj iný výdaj spotrebiteľského balenia alebo iný výdaj zo spotrebiteľského balenia.
2. Povinnosť podľa odseku 1 sa nevzťahuje na právnickú osobu alebo fyzickú osobu registrovanú colným úradom podľa § 23, 27, 37 a § 37a a evidovanú colným úradom podľa § 10 ods. 13 a na právnickú osobu alebo fyzickú osobu, ktorej colný úrad vydal oprávnenie na distribúciu spotrebiteľského balenia v daňovom voľnom obehu iným prevádzkovateľom živností42a) (ďalej len „oprávnenie na distribúciu“).
3. Právnická osoba alebo fyzická osoba, ktorá chce byť držiteľom povolenia na predaj, musí písomne požiadať colný úrad o vydanie povolenia na predaj. Žiadosť o vydanie povolenia na predaj musí obsahovať  
   a) identifikačné údaje žiadateľa a adresu umiestnenia jeho prevádzkarne, ak nie je totožná so sídlom alebo s trvalým pobytom žiadateľa,   
   b) identifikačné číslo pre daň z pridanej hodnoty, ak bolo žiadateľovi pridelené,   
   c) daňové identifikačné číslo žiadateľa.
4. Prílohami k žiadosti o vydanie povolenia na predaj sú  
   a) zoznam dodávateľov spotrebiteľského balenia s uvedením ich identifikačných údajov,   
   b) výpis z registra trestov žiadateľa alebo jeho zodpovedného zástupcu, ak je žiadateľom fyzická osoba, a ak je žiadateľom právnická osoba, výpis z registra trestov zodpovedného zástupcu a fyzických osôb, ktoré sú členmi riadiacich orgánov alebo kontrolných orgánov; výpis z registra trestov nesmie byť starší ako 30 dní.
5. Žiadateľ, ktorý chce byť držiteľom povolenia na predaj musí spĺňať tieto podmienky:  
   a) má živnostenské oprávnenie, 42a)  
   b) nebol právoplatne odsúdený za úmyselne spáchaný trestný čin hospodársky, trestný čin proti majetku, alebo iný trestný čin, ktorého skutková podstata súvisí s predmetom podnikania; to sa vzťahuje aj na zodpovedného zástupcu a fyzické osoby, ktoré sú členmi riadiacich orgánov alebo kontrolných orgánov žiadateľa,   
   c) nebolo mu počas obdobia desiatich rokov odňaté povolenie na predaj, okrem odňatia podľa odseku 20 písm. a) štvrtého bodu; to sa vzťahuje aj na osobu, ktorá je personálne prepojená alebo majetkovo prepojená so žiadateľom alebo na osobu, ktorá bola personálne prepojená alebo majetkovo prepojená so žiadateľom v priebehu piatich rokov pred podaním žiadosti o vydanie povolenia na predaj,  
   d) nie je v likvidácii, ani na neho nie je právoplatne vyhlásený konkurz, povolené vyrovnanie, potvrdené nútené vyrovnanie alebo povolená reštrukturalizácia.
6. Colný úrad pridelí číslo povolenia na predaj a vydá povolenie na predaj do 30 dní odo dňa podania žiadosti o vydanie povolenia na predaj, ak k žiadosti o vydanie povolenia na predaj žiadateľ priložil prílohy podľa odseku 4 a splnil podmienky podľa odseku 5. Ak žiadateľ k žiadosti o vydanie povolenia na predaj nepriložil všetky prílohy podľa odseku 4 alebo nesplnil všetky podmienky podľa odseku 5, colný úrad vyzve žiadateľa, aby nedostatky v lehote do 15 dní odstránil a vydá žiadateľovi povolenie na predaj do 15 dní odo dňa odstránenia nedostatkov. Ak žiadateľ v určenej lehote neodstráni nedostatky, colný úrad žiadosť o vydanie povolenia na predaj zamietne a konanie zastaví.
7. Právnická osoba alebo fyzická osoba, ktorej colný úrad vydal povolenie na predaj podľa odseku 6 (ďalej len „držiteľ povolenia“) je povinná  
   a) predložiť na požiadanie colného úradu doklady preukazujúce spôsob nadobudnutia spotrebiteľského balenia,   
   b) viesť dennú evidenciu spotrebiteľských balení podľa účtovných dokladov a čiarového kódu EAN v členení podľa odseku 15 písm. a), d), e) a f); túto evidenciu je povinný držiteľ povolenia mať k dispozícii v prevádzkarni,   
   c) skladovať v prevádzkarni spotrebiteľské balenie určené len na predaj v rámci podnikateľskej činnosti,

d) oznámiť každú zmenu skutočností a údajov podľa odsekov 3 a 5 colnému úradu do 15 dní odo dňa ich vzniku.

1. Držiteľ povolenia je povinný lieh uvedený v § 4 ods. 2 písm. a) v spotrebiteľskom balení nakupovať, alebo inak odoberať na účel ďalšieho predaja v rámci podnikateľskej činnosti, len od právnickej osoby alebo fyzickej osoby, ktorej colný úrad vydal oprávnenie na distribúciu.

1. Právnická osoba alebo fyzická osoba, ktorá chce byť držiteľom oprávnenia na distribúciu, musí písomne požiadať colný úrad o vydanie oprávnenia na distribúciu. Žiadosť o vydanie oprávnenia na distribúciu musí obsahovať údaje podľa odseku 3.
2. Prílohami k žiadosti o vydanie oprávnenia na distribúciu sú

a) výpis z registra trestov žiadateľa, ak je žiadateľom fyzická osoba a výpis z registra trestov zodpovedného zástupcu a fyzických osôb, ktoré sú členmi riadiacich orgánov alebo kontrolných orgánov, ak je žiadateľom právnická osoba; výpis z registra trestov nesmie byť starší ako 30 dní,

b) zoznam dodávateľov a odberateľov spotrebiteľského balenia s uvedením čísiel ich povolení na predaj alebo čísiel ich oprávnení na distribúciu, okrem odberateľov, ktorými sú koneční spotrebitelia.

1. Žiadateľ, ktorý chce byť držiteľom oprávnenia na distribúciu musí spĺňať tieto podmienky:

a) má živnostenské oprávnenie 42a) a v rámci podnikania nakupuje a predáva spotrebiteľské balenie,

b) skladovacia plocha všetkých jeho skladovacích priestorov presahuje 200 m2,

c) má ročný obrat z predaja spotrebiteľského balenia minimálne 100 000 eur,

d) minimálny počet jeho zamestnancov v stálom pracovnom pomere je viac ako 10 zamestnancov,

e) vedie účtovníctvo podľa osobitného predpisu,18)

f) nemá nedoplatky voči colnému úradu alebo daňovému úradu,

g) nemá nedoplatky na povinných odvodoch podľa osobitného predpisu,17)

h) nebol právoplatne odsúdený za úmyselne spáchaný trestný čin hospodársky, trestný čin proti majetku, alebo iný trestný čin, ktorého skutková podstata súvisí s predmetom podnikania; to sa vzťahuje aj na zodpovedného zástupcu a fyzické osoby, ktoré sú členmi riadiacich orgánov alebo kontrolných orgánov žiadateľa,

i) nebolo mu počas obdobia desiatich rokov odňaté oprávnenie na distribúciu okrem odňatia podľa odseku 20 písm. b) štvrtého bodu; to sa vzťahuje aj na osobu, ktorá je personálne prepojená alebo majetkovo prepojená so žiadateľom alebo na osobu, ktorá bola personálne prepojená alebo majetkovo prepojená so žiadateľom v priebehu piatich rokov pred podaním žiadosti o vydanie oprávnenia na distribúciu,

j) nie je v likvidácii, ani na neho nie je právoplatne vyhlásený konkurz, povolené vyrovnanie, potvrdené nútené vyrovnanie alebo povolená reštrukturalizácia.

1. Colný úrad pridelí číslo oprávnenia na distribúciu a vydá oprávnenie na distribúciu do 30 dní odo dňa podania žiadosti o vydanie oprávnenia na distribúciu, ak k žiadosti o vydanie oprávnenia na distribúciu žiadateľ priložil prílohy podľa odseku 10 a splnil podmienky podľa odseku 11. Ak žiadateľ k žiadosti o vydanie oprávnenia na distribúciu nepriložil všetky prílohy podľa odseku 10 alebo nesplnil všetky podmienky podľa odseku 11, colný úrad vyzve žiadateľa, aby nedostatky v lehote do 15 dní odstránil a vydá žiadateľovi oprávnenie na distribúciu do 15 dní odo dňa odstránenia nedostatkov. Ak žiadateľ v určenej lehote neodstráni nedostatky, colný úrad žiadosť o vydanie oprávnenia na distribúciu zamietne a konanie zastaví.
2. Povinnosť podľa odseku 9 a splnenie podmienok podľa odseku 11 sa nevzťahuje na právnickú osobu alebo fyzickú osobu registrovanú colným úradom podľa § 23 a 27 alebo evidovanú colným úradom podľa § 10 ods. 13. Colný úrad vydá právnickej osobe alebo fyzickej osobe podľa prvej vety oprávnenie na distribúciu a pridelí jej číslo oprávnenia na distribúciu ku dňu vydania povolenia na prevádzkovanie daňového skladu, ku dňu vydania povolenia prijímať lieh z iného členského štátu v pozastavení dane alebo ku dňu zaradenia do evidencie dovozcov spotrebiteľského balenia.
3. Právnická osoba alebo fyzická osoba, ktorej colný úrad vydal oprávnenie na distribúciu (ďalej len „osoba oprávnená na distribúciu“) je povinná

a) oznámiť každú zmenu skutočností a údajov podľa odsekov 3 a 11 colnému úradu do 15 dní odo dňa ich vzniku,

b) nakupovať spotrebiteľské balenie len od inej osoby oprávnenej na distribúciu,

c) predložiť na požiadanie colného úradu doklady preukazujúce spôsob nadobudnutia spotrebiteľského balenia,

d) skladovať v prevádzkarni spotrebiteľské balenie určené len na predaj v rámci podnikateľskej činnosti,

e) viesť evidenciu podľa odseku 15.

1. Osoba oprávnená na distribúciu je povinná za každú prevádzkareň viesť dennú evidenciu spotrebiteľských balení podľa účtovného dokladu a čiarového kódu EAN, ktorá obsahuje

a) počet prijatých spotrebiteľských balení v kusoch, identifikačné údaje dodávateľa spotrebiteľského balenia a jeho číslo oprávnenia na distribúciu,

b) počet vydaných spotrebiteľských balení v kusoch, identifikačné údaje osoby oprávnenej na distribúciu a jej číslo oprávnenia na distribúciu,

c) počet vydaných spotrebiteľských balení v kusoch, identifikačné údaje držiteľa povolenia na predaj a jeho číslo povolenia na predaj,

d) počet vydaných spotrebiteľských balení v kusoch konečnému spotrebiteľovi,

e) stav zásob spotrebiteľských balení v kusoch k poslednému dňu kalendárneho mesiaca.

f) zistené manko alebo prebytok v počte prijatých a vydaných spotrebiteľských balení a dôvod jeho vzniku.

1. Osoba oprávnená na distribúciu je povinná vo svojom účtovníctve odlíšiť predaj spotrebiteľského balenia na účely ďalšieho predaja inej osobe oprávnenej na distribúciu od predaja spotrebiteľského balenia držiteľovi povolenia a od predaja spotrebiteľského balenia konečnému spotrebiteľovi. Ak osoba oprávnená na distribúciu predáva spotrebiteľské balenie na účely ďalšieho predaja inej osobe oprávnenej na distribúciu alebo držiteľovi povolenia, je povinná uviesť na doklade o predaji spotrebiteľského balenia

a) identifikačné údaje dodávateľa a číslo jeho oprávnenia na distribúciu,

b) identifikačné údaje odberateľa a číslo jeho oprávnenia na distribúciu, ak je odberateľom  osoba oprávnená na distribúciu,

c) identifikačné údaje odberateľa a číslo jeho povolenia na predaj, ak je odberateľom držiteľ povolenia na predaj,

d) čiarový kód EAN za každé spotrebiteľské balenie; ak má spotrebiteľské balenie pridelených viac čiarových kódov EAN, uvedie všetky čiarové kódy EAN, ktoré boli pridelené.

1. Osoba oprávnená na distribúciu je povinná oznámiť údaje podľa odseku 15 colnému úradu elektronicky, najneskôr do 25. dňa kalendárneho mesiaca nasledujúceho po mesiaci, za ktorý sa údaje oznamujú, a to na tlačive, ktorého vzor zverejní colné riaditeľstvo na svojej internetovej stránke. Zaručený elektronický podpis sa nevyžaduje. Osoba oprávnená na distribúciu, ktorou je prevádzkovateľ daňového skladu, oprávnený príjemca alebo dovozca spotrebiteľského balenia, je povinná oznámiť elektronicky colnému úradu obchodný názov spotrebiteľského balenia, objem spotrebiteľského balenia a objemovú koncentráciu liehu v spotrebiteľskom balení a čiarový kód EAN za každý nový druh spotrebiteľského balenia, ktoré chce uvádzať do daňového voľného obehu, a to najneskôr v deň uvedenia spotrebiteľského balenia do daňového voľného obehu. Ak má jeden sortiment spotrebiteľského balenia pridelených viac čiarových kódov EAN, oznámi osoba oprávnená na distribúciu všetky čiarové kódy EAN, ktoré boli pridelené.
2. Čiarový kód EAN spotrebiteľského balenia obsahuje najmä krajinu pôvodu liehu, údaje o výrobcovi liehu, obchodný názov spotrebiteľského balenia, objem spotrebiteľského balenia a objemovú koncentráciu liehu v spotrebiteľskom balení. Ak spotrebiteľské balenie nemá pridelený čiarový kód EAN, alebo ak čiarový kód EAN neobsahuje požadované údaje podľa prvej vety, údaje podľa odseku 7 písm. b) a odsekov 15 až 17 sa uvádzajú v členení podľa krajiny pôvodu, obchodného názvu spotrebiteľského balenia, objemu spotrebiteľského balenia a objemovej koncentrácie liehu v spotrebiteľskom balení.

(19) Povolenie na predaj alebo oprávnenie na distribúciu zaniká dňom  
a) úmrtia fyzickej osoby alebo dňom nadobudnutia právoplatnosti rozhodnutia súdu o vyhlásení fyzickej osoby za mŕtvu, ak nepokračujú v živnosti dedičia alebo súdom ustanovený správca dedičstva,   
b) zániku živnostenského oprávnenia, 42b)  
c) nadobudnutia právoplatnosti rozhodnutia súdu o vyhlásení konkurzu,   
d) nadobudnutia právoplatnosti rozhodnutia o odňatí povolenia na predaj alebo odňatí oprávnenia na distribúciu.

(20) Colný úrad odníme

a) povolenie na predaj, ak držiteľ povolenia

1. prestal spĺňať niektorú z podmienok podľa odseku 5,   
 2. nepreukáže pôvod alebo spôsob nadobudnutia spotrebiteľského balenia, ktoré sa u neho

nachádza alebo ktoré sa u neho nachádzalo, v súlade s týmto zákonom,   
 3. nedodržiava povinnosti podľa odsekov 7 a 8 a výzvy colného úradu a ani uloženie

pokuty neviedli k náprave,   
 4. požiada o odňatie povolenia na predaj,

b) oprávnenie na distribúciu, ak osoba oprávnená na distribúciu

1. prestala spĺňať niektorú z podmienok podľa odseku 11,   
 2. nepreukáže pôvod alebo spôsob nadobudnutia spotrebiteľského balenia, ktoré sa u nej

nachádza alebo ktoré sa u nej nachádzalo, v súlade s týmto zákonom,   
 3. nedodržiava povinnosti podľa odsekov 14 až 17 a výzvy colného úradu a ani uloženie

pokuty neviedli k náprave,   
 4. požiada o odňatie oprávnenia na distribúciu.

(21) Právnická osoba alebo fyzická osoba, ktorej zaniklo povolenie na predaj alebo oprávnenie na distribúciu môže predať spotrebiteľské balenie len s písomným súhlasom colného úradu; ustanovenia § 47 ods. 1 písm. t) a u) sa nepoužijú.

1. Ustanovenia odsekov 1 až 21 sa nevzťahujú na právnickú osobu alebo fyzickú osobu, ktorá v rámci podnikania v daňovom voľnom obehu nakupuje a predáva len lieh v spotrebiteľskom balení oslobodený od dane podľa § 7.
2. Colné riaditeľstvo vedie elektronickú databázu údajov, ktorá obsahuje evidenciu vydaných povolení na predaj a vydaných oprávnení na distribúciu, v ktorej sa uvádzajú  
   a) identifikačné údaje držiteľa povolenia, adresa jeho prevádzkarne, ak nie je totožná so sídlom alebo s trvalým pobytom držiteľa povolenia, číslo povolenia na predaj,  
   b) dátum vydania povolenia na predaj a dátum odňatia povolenia na predaj,   
   c) identifikačné údaje osoby oprávnenej na distribúciu, adresa jej prevádzkarne, ak nie je totožná so sídlom alebo s trvalým pobytom tejto osoby oprávnenej na distribúciu, číslo oprávnenia na distribúciu,

d) dátum vydania oprávnenia na distribúciu a dátum odňatia oprávnenia na distribúciu.

1. Colné riaditeľstvo elektronickú databázu údajov podľa odseku 23 zverejňuje na svojej internetovej stránke.“.“.

Bod 48 nadobúda účinnosť 1. januára 2011. V tejto súvislosti je potrebné upraviť ustanovenie

o účinnosti. Zároveň v účinnosti doplniť text : „Ustanovenie § 44 stráca účinnosť 31. decembra

2010.“.

S cieľom detailne zabezpečiť sprehľadnenie materiálových tokov pri pohybe liehu od jeho výroby, dovozu a distribúcie až po jeho konečnú spotrebu bol do zákona č. 105/2004 Z. z. zavedený systém vedenia evidencii a  vydávania povolení na predaj spotrebiteľského balenia liehu pre právnické osoby a fyzické osoby, ktoré v rámci podnikania nakupujú spotrebiteľské balenie liehu a predávajú ho na konečnú spotrebu anonymnému spotrebiteľovi v tzv. veľkoobchode a maloobchode, alebo na priamu spotrebu na mieste. V nadväznosti na podnety z podnikateľskej praxe upozorňujúce na nízku vypovedaciu schopnosť evidovaných údajov sa súčasný stav prehodnotil a navrhuje sa koncepčne nový systém založený na povinnosti mať pri predaji spotrebiteľského balenia liehu vydané povolenie na predaj a povinnosti nakupovať spotrebiteľské balenie len od osôb, ktorým bolo vydané oprávnenie na ich distribúciu. Súčasne sa upravuje systém vedenia evidencií tak, aby sa sprehľadnil pohyb spotrebiteľského balenia liehu uvedeného do daňového voľného obehu od osôb oprávnených na distribúciu cez držiteľov povolenia a nedochádzalo k duplicitám pri ich vedení. Zavádza sa povinnosť pre osoby oprávnené na distribúciu elektronicky oznamovať požadované údaje. Táto povinnosť sa nevzťahuje na držiteľov povolenia na predaj, t.j. pre tzv. maloobchod.

**Výbor NR SR pre financie, rozpočet a menu**

**Gestorský výbor odporúča schváliť.**

1. K čl. I

Za doterajší bod 51 sa vkladá nový bod 52, ktorý znie:

„52. V § 47 ods. 1 písm. v) sa slová „ods. 12“ nahrádzajú slovami „ods. 7 písm. b) alebo

ods.15 “.“.

Legislatívno-technická úprava v nadväznosti na úpravu § 44.

Doterajšie body sa primerane prečíslujú.

Bod 52 nadobúda účinnosť 1. januára 2011, preto v tejto súvislosti je potrebné upraviť

ustanovenie o účinnosti.

**Výbor NR SR pre financie, rozpočet a menu**

**Gestorský výbor odporúča schváliť.**

1. K čl. I

V doterajšom bode 54 sa za § 51i dopĺňa § 51j, ktorý vrátane nadpisu znie:

„§ 51j

Prechodné ustanovenia k úpravám účinným od 1. januára 2011

(1) Ak bolo právnickej osobe alebo fyzickej osobe vydané povolenie na predaj podľa § 44 v znení účinnom do 31. decembra 2010, považuje sa toto povolenie za povolenie na predaj vydané podľa § 44 ods. 7 v znení účinnom od 1. januára 2011. Uvedené sa nevzťahuje na právnickú osobu alebo fyzickú osobu podľa odseku 8, ktorej bolo colným úradom vydané oprávnenie na distribúciu.

(2) Právnická osoba alebo fyzická osoba, ktorá má vydané povolenie na predaj podľa § 44 v znení účinnom do 31. decembra 2010, je povinná k 31. decembru 2010 vykonať inventarizáciu zásob liehu v súlade s osobitným predpisom 48) a najneskôr do 25. januára 2011 oznámiť colnému úradu zistený stav zásob liehu v členení podľa obchodného názvu, čiarového kódu EAN spotrebiteľského balenia, objemu spotrebiteľského balenia a objemovej koncentrácie v spotrebiteľskom balení.

(3) Ak právnická osoba alebo fyzická osoba požiadala colný úrad o vydanie povolenia na predaj podľa § 44 v znení účinnom do 31. decembra 2010 a v tejto lehote colný úrad povolenie na predaj nevydal, konanie o vydaní povolenia na predaj colný úrad ukončí podľa § 44 v znení účinnom do 31. decembra 2010.

(4) Právnická osoba alebo fyzická osoba, ktorá chce byť držiteľom oprávnenia na distribúciu, s výnimkou právnickej osoby alebo fyzickej osoby podľa odseku 8, musí písomne požiadať colný úrad o vydanie oprávnenia na distribúciu najneskôr do 15. októbra 2010. Žiadosť o vydanie oprávnenia na distribúciu musí obsahovať

a) identifikačné údaje žiadateľa a adresu umiestnenia jeho prevádzkarne, ak nie je totožná so sídlom alebo s trvalým pobytom žiadateľa,

b) identifikačné číslo pre daň z pridanej hodnoty, ak bolo žiadateľovi pridelené,

1. daňové identifikačné číslo žiadateľa.

(5) Prílohami k žiadosti o vydanie oprávnenia na distribúciu sú

a) výpis z registra trestov žiadateľa, ak je žiadateľom fyzická osoba a výpis z registra trestov zodpovedného zástupcu a fyzických osôb, ktoré sú členmi riadiacich orgánov alebo kontrolných orgánov, ak je žiadateľom právnická osoba; výpis z registra trestov nesmie byť starší ako 30 dní,

b) zoznam dodávateľov a odberateľov spotrebiteľského balenia s uvedením ich identifikačných údajov, okrem odberateľov, ktorými sú koneční spotrebitelia.

(6) Žiadateľ, ktorý chce byť držiteľom oprávnenia na distribúciu musí spĺňať tieto podmienky:

a) má živnostenské oprávnenie 42a) a v rámci podnikania nakupuje a predáva spotrebiteľské balenie,

b) skladovacia plocha všetkých jeho skladovacích priestorov presahuje 200 m2,

c) má ročný obrat z predaja spotrebiteľského balenia minimálne 100 000 eur,

d) minimálny počet jeho zamestnancov v stálom pracovnom pomere je viac ako 10 zamestnancov,

e) vedie účtovníctvo podľa osobitného predpisu,18)

f) nemá nedoplatky voči colnému úradu a daňovému úradu,

g) nemá nedoplatky na povinných odvodoch podľa osobitného predpisu,17)

h) nebol právoplatne odsúdený za úmyselne spáchaný trestný čin hospodársky, trestný čin proti majetku, alebo iný trestný čin, ktorého skutková podstata súvisí s predmetom podnikania; to sa vzťahuje aj na zodpovedného zástupcu a fyzické osoby, ktoré sú členmi riadiacich orgánov alebo kontrolných orgánov žiadateľa,

i) nie je v likvidácii, ani na neho nie je právoplatne vyhlásený konkurz, povolené vyrovnanie, potvrdené nútené vyrovnanie alebo povolená reštrukturalizácia.

(7) Colný úrad pridelí číslo oprávnenia na distribúciu a vydá oprávnenie na distribúciu  do 30 dní odo dňa podania žiadosti o vydanie oprávnenia na distribúciu, ak k žiadosti o vydanie oprávnenia na distribúciu žiadateľ priložil prílohy podľa odseku 5 a splnil podmienky podľa odseku 6. Ak žiadateľ k žiadosti o vydanie oprávnenia na distribúciu nepredložil všetky prílohy podľa odseku 5 alebo nesplnil všetky podmienky podľa odseku 6, colný úrad vyzve žiadateľa, aby nedostatky v lehote do 15 dní odstránil a vydá žiadateľovi oprávnenie na distribúciu do 15 dní odo dňa odstránenia nedostatkov. Ak žiadateľ o vydanie oprávnenia na distribúciu v určenej lehote neodstráni nedostatky, colný úrad žiadosť o vydanie oprávnenia na distribúciu zamietne a konanie zastaví.

(8) Colný úrad vydá právnickej osobe alebo fyzickej osobe registrovanej podľa § 23 alebo § 27 alebo evidovanej podľa § 10 ods. 13 v znení účinnom do 31. decembra 2010 oprávnenie na distribúciu a pridelí číslo oprávnenia na distribúciu najneskôr do 30. októbra 2010; splnenie podmienok podľa odseku 6 sa nevyžaduje.

(9) Právnická osoba alebo fyzická osoba registrovaná podľa § 23 alebo § 27 alebo evidovaná podľa § 10 ods. 13 v znení účinnom do 31. decembra 2010 je povinná oznámiť elektronicky colnému úradu obchodný názov spotrebiteľského balenia, objem spotrebiteľského balenia, objemovú koncentráciu liehu v spotrebiteľskom balení a čiarový kód EAN za každý druh spotrebiteľského balenia, ktoré vyrába, prijíma z iného členského štátu alebo dováža z tretieho štátu najneskôr do 31. decembra 2010.“.

V nadväznosti na úpravu § 44 zákona sa v prechodnom období rieši možnosť vydania povolenia na predaj alebo oprávnenia na distribúciu pre právnické osoby alebo fyzické osoby, ktoré chcú v tejto oblasti vykonávať podnikateľskú činnosť v období od 1. januára 2011 a súčasne sa upravujú povinnosti pre držiteľa povolenia na predaj, ktoré bolo vydané podľa zákona účinného do 31. decembra 2010.

Doterajší bod 54 § 51j nadobúda účinnosť 1. októbra 2010, preto v tejto súvislosti je potrebné

upraviť ustanovenie o účinnosti.

**Výbor NR SR pre financie, rozpočet a menu**

**Gestorský výbor odporúča schváliť.**

1. **Za doterajší čl. I sa vkladá nový čl. II, ktorý znie:**

„Čl. II

Zákon č. 467/2002 Z. z. o výrobe a uvádzaní liehu na trh v znení zákona č. 211/2003 Z. z., zákona č. 105/2004 Z. z., zákona č. 556/2004 Z. z. a zákona č. 279/2008 Z. z. sa mení a dopĺňa takto:

1. V § 4 odseky 6 a 7 znejú:

„(6) Ministerstvo vedie databázu údajov, ktorá obsahuje

a) register vydaných povolení,

b) register povolení, ktoré zanikli,

c) register povolení, ktoré boli ministerstvom odňaté.

(7) Databáza údajov v registroch podľa odseku 6 obsahuje najmä tieto údaje:

a)obchodné meno a sídlo, alebo meno a priezvisko a trvalý pobyt výrobcu a jeho daňové identifikačné číslo, typ liehovarníckeho závodu podľa § 2 ods. 3, sídlo liehovarníckeho závodu a dátum vydania povolenia,

b) obchodné meno a sídlo, alebo meno a priezvisko a trvalý pobyt právnickej osoby alebo fyzickej osoby, ktorej povolenie zaniklo, jej daňové identifikačné číslo, dátum a dôvod zániku povolenia,

c) obchodné meno a sídlo, alebo meno a priezvisko a trvalý pobyt právnickej osoby alebo fyzickej osoby, ktorej bolo povolenie odňaté, jej daňové identifikačné číslo, dátum a dôvod odňatia povolenia.“.

2. § 4 sa dopĺňa odsekom 8, ktorý znie:

„(8) Ministerstvo zverejňuje na svojej internetovej stránke registre podľa odseku 6,

ktorých obsahom sú údaje podľa odseku 7.“.“.

Vzhľadom na to, že podľa zákona č. 467/2002 Z. z. ministerstvo vedie register vydaných povolení, navrhuje sa v súvislosti so zavedením evidencie držiteľov výrobných zariadení, ktorí majú výrobné zariadenia v držbe bez vydaného povolenia na výrobu liehu a spracovanie liehu v liehovarníckom závode, doplniť registre o takto získané informácie.

Body 1 a 2 nadobúdajú účinnosť 1. marca 2010, , preto v tejto súvislosti je potrebné upraviť

ustanovenie o účinnosti.

Doterajší Čl. II sa označí ako Čl. III

**Výbor NR SR pre financie, rozpočet a menu**

**Gestorský výbor odporúča schváliť.**

1. **V čl. III**

Slová „a § 51i,“ sa nahrádzajú slovami „a § 51i v bode 54,“.

Ide o legislatívno-technickú úpravu.

**Výbor NR SR pre financie, rozpočet a menu**

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

**Gestorský výbor odporúča schváliť.**

1. **K čl. IV**

Doterajší Čl. III sa označuje ako Čl. IV.

**Výbor NR SR pre financie, rozpočet a menu**

**Gestorský výbor odporúča schváliť.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. 1,2,3,4,6,8,9,10,11,13,14,15,16,17,18,19,20,21,22,23 hlasovať spoločne s návrhom gestorského výboru **schváliť**.

O bodoch spoločnej správy č. 5,7,12 hlasovať spoločne s návrhom gestorského výboru **neschváliť**.

**V.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov (tlač 1186) vyjadrených v uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov (tlač 1186) **schváliť s pozmeňujúcimi a doplňujúcimi návrhmi.**

Predmetná správa výborov Národnej rady Slovenskej republiky o vládnom návrhu zákona, ktorým sa mení a dopĺňa zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov (tlač 1186a) bola schválená uznesením gestorského výboru č. 618 z  20. októbra 2009. Výbor určil poslanca **Miroslava Jureňu** za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy (§ 83 ods. 2, § 84 ods. 2 a § 86 zákona č. 350/1996 Z. z.).

Bratislava 20. októbra 2009

**Jozef B u r i a n, v.r.**

**predseda**

**Výboru NR SR pre financie, rozpočet a menu**